  Виталий Пронин Киясаысь П. А. Кривоногов нимо музейКияса ёрос музейысь Выль ар кызмы туэ чебермамын вуж шудонъёсын, маскаосын, открыткаосын, гирляндаен. Вань чеберъянъёсмылы - 40-50 ар. Ма, вож кызмы но ӝыны дауръем.Тау гуртоослы, вайизы вуж шудонъёсэс. Нош Серафима Александровна Захарова вераменыз сюлэмез ик бугыртӥз.- Нырысьсэ ёлка шуонэз адӟи тылож вакытэ, маде Сима апай. - Соку малы ке но гуртысьтымы начальной школаез ворсазы, медпункт, пе, луоз. Озьы ми, 10-14 аресъемъёс 12 иськеме дышетскыны ветлӥм. Улӥм Красногорск ёросын, тэль шорысь пичигес гуртын. Гуртамы кӧня «похоронка» вуиз. Милям но тятямы быриз...Выль ар празднике школае ӧм ни мынэ, артэ гуртысь дышетӥсь милемды ёлка адӟыны ӧтем. Ярам, таиз гурт 3 иськемын вал. Коркамы вуж газетъёсын лякылэмын. Мемей адӟымтэ дыръя бадӟым ӟус улысь газетэз кеси но солэсь снежинка лэсьтӥ. Эшъёсы но ма но со дасяллям. Я, шумпотыса вуим ини сьӧр гуртысь школае. Эктӥм но кырӟам ёлка котыртӥ, витиськом ини, ма меда Тол бабай кузьым сётоз? Куинь пыжем картофка сётӥз. Кыксэ ачим сии, куинетӥзэ вынылы вайи, дотово шумпотӥз Тол бабайлэн кузьымезлы. Школае ветлыку, милемлы нуназе быдэн куинь пыжем картошка сёто вал...Огаз Выль ар азьын нылы доры Сочие ветлӥ. Пенсиын вал ини, внукме но адӟо шуи. Вуэ ини со школаысь Тол бабайлэн кузьыменыз. Вот, шуэ, мамае сомында уксё сётӥз подароклы шуыса, нош саламез ӧжыт. Ойдо, шуисько, дуное, воштом кузьыммес. Мон тыныд куинь пыжем картофкаме сёто, нош тон - быдэс пакет канфет-шоколаддэ. Уг, пе, мынам пакетам мандаринэз но, бананэз но, апельсинэз но вань.Тӥни озьы, котькуд вакытлэн аслаз тодметэз, солы гинэ тупась пусэз. Тол бабайлэн бадӟым мешоказ котьмаиз мед луоз, нош пыжем картошка историе мед кылёз.Геннадий Парфёнов Теги: Выльар Кияса  